**E L Ő T E R J E S Z T É S**

**Tömörkény Községi Önkormányzat Képviselő-testületének**

**2016. május 30. napján tartandó ülésének**

**3. sz. napirendi pontjához**

**Tárgy**: A Gondozási Központ Rózsafüzér Szociális Otthon 2015. évi munkájáról szóló beszámoló, szöveges értékelés; 2016. évi terv, az intézmény szakmai programjának elfogadása.

**Tisztelt Képviselő-testület!**

A Gondozási Központ Rózsafüzér Szociális Otthon intézményvezetője benyújtotta a 2015. évi munkájáról szóló beszámoló, szöveges értékelést, a 2016. évi tervet, az intézmény szakmai programját.

Az intézmény Szakmai Programjában az alábbi módosítások történtek:

* a 36/2007. (XII. 22.) SZMM rendelet módosítása miatt a házi segítségnyújtás tevékenységei és résztevékenységei két részből tevődik össze

1. Szociális segítés

2. Személyi gondozás

A házi segítségnyújtás Szakmai programjába a nyújtott szolgáltatás részletei kerültek. Ezzel egyidejűleg a Házi segítségnyújtáshoz kapcsolódó Megállapodás is módosult, a fent leírt részekkel kiegészülve.

Felkérem a Tisztelt Képviselő-testületet a beszámoló megvitatására, valamint a bizottsági javaslatok figyelembe vétele mellett a határozati javaslat elfogadására.

**………/2016.(V. 30.) Kt. sz.**

**Határozati javaslat**

Tárgy: A Gondozási Központ Rózsafűzér Szociális Otthon 2015. évi munkájáról szóló beszámoló, szöveges értékelés; 2016.évi terv, az intézmény szakmai programjának elfogadása.

Tömörkény Községi Önkormányzat Képviselő-testülete megtárgyalta a Gondozási Központ Rózsafűzér Szociális Otthon 2015. évi munkájáról szóló beszámolót, szöveges értékelést és a 2016. évi tervet, melyet megtárgyalásra és elfogadásra javasol az Alsó-Tisza-menti Önkormányzati Társulás társulási tanácsának.

Erről jegyzőkönyvi kivonaton értesítést kap:

1. Képviselő-testület tagjai
2. dr. Faragó Péter jegyző
3. Az AlsóTisza-menti Önkormányzati Társulás Munkaszervezete, Csanytelek
4. Irattár

Tömörkény, 2016. május 24.

 Bánfi Sándor

 polgármester